Source: http://www.absport.ro/volei/csm-volei-blaj-ataca-eventul/
Timestamp: 2019-08-22 03:03:49+00:00

Document:
CSM Volei Alba Blaj atacă eventul | AbSport.ro
Acasă Volei CSM Volei Alba Blaj atacă eventul
CSM Volei Alba Blaj atacă eventul
După ce s-a încoronat cu titlul de campioană a României, CSM Volei Alba Blaj țintește al doilea său event din istorie, la turneul final al Cupei României la volei feminin.
Campioana României joacă, pentru un loc în finală, cu CSM București. Meciul are loc în Sala Polivalentă din Alexandria, marți 14 mai, de la ora 18.30, și va fi transmis în direct de Digi Sport 3.
Dacă va trece de rivala sa, CSM Volei Alba Blaj va juca în finală, miercuri 15 mai, de la ora 17.00, cu învingătoarea dintre CSM Lugoj și CSM Târgoviște.
Pentru meciul cu CSM București, Darko Zakoc nu are probleme de lot, astfel încât se mizează pe cea mai bună echipă în teren la ora jocului de marți. Campioana României se află deja la Alexandria și urma să efectueze, luni seară, un prim antrenament de la ora 18.30, pentru ca marţi dimineață să se antreneze de la ora 11:00.
Va fi o nouă confruntare între cele două echipe în Cupa României, ambele având în palmares câte un trofeu. CSM Volei Alba Blaj a câștigat Cupa României în 2017 (3-0 în finală cu Știința Bacău), în timp ce CSM București s-a impus anul trecut (3-1 în finală cu CSM Volei Alba Blaj). Tot în această competiție, CSM Volei Alba Blaj a eliminat CSM București în semifinalele ediției 2016-2017, cu dublă victorie (3-0 la Blaj și 3-1 la București).
Cealaltă semifinală, CSM Lugoj – CSM Târgoviște, va începe la ora 16.00 și va fi transmisă în direct de Digi Sport 3. Doar învingătoarele vor mai juca miercuri, finala Cupei României fiind programată de la ora 17.00, în direct la Digi Sport.
Articolul precedentFOTO: Cununie civilă oficiată pe terenul de fotbal la Galtiu
Articolul următorGimn Star Blaj la înălţime la Arad

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM